168+Задача+3

Гроздановска Сања 168 2013/2014

1. ИКТ во образование - Јас како корисник

 * Јас како студент мислам дека ИКТ во образовниот процес на мојот факултет е добро интегрирана при добивање на информации како распоред на часови, распоред на испити и резултати од испити, како и информации и материјали за студиските програми и предметите. Од друга страна ИКТ е лошо интегрирана во запишувањето семестар, пријавувањето испити како и проверувањето на досиеата за положени испити, бидејќи никоја од овие активности не може да се изврши електронски.
 * Секој студент би требало да има електронско досие до кое ќе може да пристапи со најавување и преку кое ќе може да запишува семестар, да одбира предмети, да пријавува испити, да добива информации за термините за настава и полагање, како и да има увид во положените испити и неговите оценки. Со тоа би се решиле многу проблеми како што се губењето на информации, непотребното пополнување на исти информации за секој ист предмет и семестар, како и чекањето пред студентска служба.

2. ИКТ во образование - Јас како набљудувач

 * Доколку би имала увид во електронските досиеа на студентите, би можела да ги злоупотребам личните податоци, да менувам или бришам оценки или запишани предмети, да пријавувам или да бришам испити. Исто така би можела да ги искористам платежните картички, доколку во досието има информација од некакви плаќања и да префрлувам средства на други сметки.

3. ИКТ во образование - Јас како експерт
> Во софтверот би требало да се доделат привилегии на корисниците за тоа кои информации може да ги гледаат, менуваат или бришат. На пример студентите не би можеле да ги менуваат или бришат оценките, додека пак би можеле да ги менуваат личните податоци, но за тоа администрацијата треба да добие известување. > За да се заштитиме од злоупотреба на платежните картички, мислам дека не би требало да се чуваат информации како бројот на картичката. > Исто така би требало да се спроведе обука за користење на софтверот, како на студентите, така и на професорите и администрацијата на факултетот. > Големо внимание би требало да се обрне на чувањето на податоците, односно би требало да се прави backup на сите информации во студентското досие. Исто така би требало да се има и одредена заштита од вируси. > Од аспект на брзина и леснотија за користење мислам дека би се постигнала саканата цел, а од аспект на цена не би имало некои посебни трошоци, бидејќи она што би се заштедило на административни трошоци, би се вложило во хардвер, заштита и управување на софтверот. >  Дома
 * Главни сигурносни недостатоци при воведувањето на електронско досие во факултетот би биле неавторизираното користење студентското досие, можноста за менување на оценките од страна на студентите и злоупотреба на платежните картички, доколку би се вршеле електронски запишувања на семестар и пријавување на испити.
 * Овие проблеми би можеле да се решат со подобрување на сигурноста на софтверот, што би можело да се реши на неколку начини за авторизација при најавување на страната за пристап до досието. На пример би можело на секое најавување да добивате СМС со код за авторизација кој би требало да се напише на страната за да можете да пристапите.